Avaruusvoimien tunnus
**Venäjän avaruusvoimat** (ven. Космические войска России, *VKS*) on Venäjän federaation asevoimien sotilaallisesta avaruustoiminnasta vastaava osa, joka perustettiin 10. elokuuta 1992.

Historia
--------

Neuvostoliitossa avaruuden sotilaallisen käytön valmistelu alkoi viimeistään 1950-luvun alkupuolella kuten Yhdysvalloissakin.

Venäjän avaruusvoimat perustuvat Neuvostoliiton avaruusvoimiin, jotka perustettiin vasta vuonna 1982 kokoamalla puolustusministeriön ja eri aselajien avaruusyksiköt. Tämä on voinut liittyä Yhdysvaltain ja Neuvostoliiton väliseen avaruussotapeliin, joka oli kiihkeässä vaiheessa tuolloin. Organisatoriset muutokset ovat olleet samanlaisia kuin Yhdysvalloissa, jossa avaruusjoukot ovat edelleen osa Yhdysvaltain ilmavoimia.

Kummassakin maassa kisa avaruusvoimista käytiin eri aselajien kesken 1950-luvun lopussa ja uudestaan 1990-luvulla. Heinäkuussa 1997 Venäjän avaruusvoimat hajotettiin ja sotilaallinen avaruustoiminta siirtyi Venäjän Strategisille ohjusjoukoille. Ohjuspuolustus siirtyi samalla ilmapuolustuksesta strategisiin ohjusjoukkoihin. Ilmapuolustus koottiin Venäjän ilmavoimien alaisuuteen. Molemmilla toimenpiteillä sekä ohjusjoukot että ilmavoimat pyrkivät onnistuneesti estämään talousvaikeuksista johtuvien saneerauksien vaikutukset omaan upseerikuntaan. Toimi onnistui ja vähensi merkittävästi Venäjän sotilaallisen avaruustoiminnan volyymiä. Suurempi haitta toiminnalle oli avaruusjoukkojen henkilöstön siirtyminen siviilitöihin. Avaruusvoimat perustettiin uudelleen 1. kesäkuuta 2001. Niitä johtamaan tuli kenraalieversti Anatoli Perminov, joka myöhemmin siirtyi Venäjän avaruusjärjestön johtoon.

Tunnukset
---------

* Lippu Lippu
* Kansallistunnus Kansallistunnus
* Hihamerkki Hihamerkki
* Tunnus Tunnus

Organisaatio
------------

Avaruusvoimien päätehtävä on ydinohjushyökkäysten ennakkovaroitus. Muita tehtäviä ovat satelliittitietoliikenne, satelliittipaikannus ja satelliittikaukokartoitus niiden eri muodoissa. Avaruusvoimat operoivat mm. GLONASS-paikannussatelliitteja.

Joukkoihin kuuluu "Kolmas ohjuspuolustusarmeija" ja "Ohjusvaroitusdivisioona", joiden molempien päämajat ovat Solnetšnogorskissa Moskovan lähellä. Ne operoivat mm. Qabala-tutka-asemia Azerbaidžanissa ja A-135 ohjustorjuntaohjuksia Moskovan seudulla.

Avaruudessa liikkuvia kappaleita seurataan myös optisesti. Optoelektroninen Okno-S -observatorio (Okno eli ikkuna) on osa tätä toimintaa. Seuranta-asema sijaitsee Tadžikistanissa, noin 17 kilometriä Norakin kaupungista etelälounaaseen, noin 2,2 kilometrin korkeudessa vuorella (38.2820°N, 69.2255°E). Se seuraa lähiavaruuden (2 000–40 000 km) kappaleita automaattisesti. Järjestelmää voidaan käyttää esimerkiksi siviili- ja sotilassatelliittien sekä avaruusromun kulun seurantaan ja uusien kohteiden etsimiseen.

Avaruusvoimat operoivat Plesetskin kosmodromia ja Svobodnyn laukaisukeskusta. Se jakaa Baikonurin kosmodromin hallintavastuun Venäjän avaruusjärjestön kanssa. Tilanne vastaa NASAn ja Yhdysvaltain ilmavoimien toimintaa mm. Cape Canaveralissa.

* Moskovaa valvova ohjuspuolustusjärjestemän tutka-asema.Moskovaa valvova ohjuspuolustusjärjestemän tutka-asema.
* Glonas-K -satelliitin mallia (2011).Glonas-K -satelliitin mallia (2011).
* Okno-S -observatoriojärjestelmän laitteistoja suojaavia kupoleita Norakin lähellä Tadžikistanissa.Okno-S -observatoriojärjestelmän laitteistoja suojaavia kupoleita Norakin lähellä Tadžikistanissa.
* Venäjän avaruusvoimat operoivat Plesetskin kosmodromia, ja osallistuvat kantorakettien laukaisuun.Venäjän avaruusvoimat operoivat Plesetskin kosmodromia, ja osallistuvat kantorakettien laukaisuun.

Katso myös
----------

* Venäjän avaruusjärjestö

Lähteet
-------

1. ↑   (Arkistoitu – Internet Archive) VKS, Federation of American Scientists
2. ↑  ITAR-Tass news agency, via  (Arkistoitu – Internet Archive)
3. ↑  GPS News GLONASS to have 18 satellites in orbit in 2008 (Arkistoitu – Internet Archive), January 2006
4. ↑   Sourcebook on the Okno and Krona
Space Surveillance Systems
5. ↑   SPACE.com - Russian Space Forces Inaugurate New Space-Tracking Facility
6. ↑  Vadim Matveyev: Russia’s space monitoring system to return to scanning skies after overhaul  25.11.2014. Russia Beyond The Headlines, rbth.com. Viitattu 24.1.2021. (englanniksi)
7. ↑  Okno / Nurek / Sanglok globalsecurity.org. Viitattu 24.1.2021. (englanniksi)

Aiheesta muualla
----------------

* Venäjän puolustusministeriön VKS-sivusto

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Venäjän asevoimat |
| --- |
|  |
| Johto | 
* Ylipäällikkö: Presidentti
* Puolustusministeri
	+ Puolustusministeriö
* Asevoimien komentaja

 |  |
|  |
| Organisaatio | 

|  |  |
| --- | --- |
| Puolustushaarat | 
* Maavoimat
	+ Kalusto
* Ilmavoimat
	+ Kalusto
	+ Avaruusvoimat
* Laivasto
	+ Kalusto
	+ Itämeren laivasto
	+ Mustanmeren laivasto
	+ Pohjoinen laivasto
	+ Tyynenmeren laivasto
* Spetsnaz

 |
|  |
| Sotilaspiirit | 
* Leningradin sotilaspiiri
* Moskovan sotilaspiiri
* Pohjois-Kaukasian sotilaspiiri
* Volga-Uralin sotilaspiiri
* Siperian sotilaspiiri
* Kaukoidän sotilaspiiri

 |
|  |
| Erikoislaitokset | 
* GRU
* GRAU
* Yleisesikunta-akatemia

 |
|  |
| Tuki | 
* Kansalliskaarti

 |

 |
|  |
| Historia | 
* Venäjän keisarillinen armeija (1721–1917)
* Työläisten ja talonpoikien punainen armeija (1918–1946)
* Neuvostoliiton asevoimat (1946–1991)
* Itsenäisten valtioiden yhteisön asevoimat (1991–1992)

 |
|  |
| Muuta | 
* Joukkotuhoaseet

 |

 |